  Майя Бывальцева Мамонтлэсь лыоссэ шедьтӥзы Шаберды сюрес вӧзысь карьерын ужасьёс. Вашкала пӧйшурлэсь лысьӧмъёссэ 2016-тӥ арын тулыспалэ поттӥзы ни, но Удмуртиысь Йӧскалык музейын со сярысь али гинэ веразы. «Карьерын вылӥ анлыен йыркобыез шедьтӥзы. Со пинал мамонт», — веразы иворъёсъя «Удмуртия» агентстволы музейын. Али 10 сюрс пала аресъем пӧйшурлэсь лысьӧмъёссэ огазеян бордын ужало. Музее лыктӥсьёс сое адӟыны быгатозы «Удмуртиысь инкуазь» возьматонын. Отын мамонтлэн пинь бервылъёсыз но гоно носорогъёслэн лыосыз вань ни. 21-тӥ куартолэзе экспонатэн тодматон ортчоз. Вераны кулэ, Удмуртиын вашкала пӧйшуръёслэсь лысьӧмъёссэс нырысьсэ гинэ уг шедьто ни. Асьме вапумлэсь азьло VIII–VI дауръёсы элькунмылэн интывылаз гоно носорогъёс но мамонтъёс улӥзы. Удмурт кун университетысь археологъёслэн верамзыя, шаерамы пӧртэм аръёсы шедьтылэм пӧйшуръёс адямиосын быдтэмын. Мамонтъёс валтӥсь сиёнзы вал. Тегъёс: Лулчеберет Науканотехника Музей Удмуртия пӧйшуръёс  